b'\n_START_ARTICLE_\nMary Martin\n_START_SECTION_\nPrimers anys\n_START_PARAGRAPH_\nNascuda a Weatherford, Texas, la inf\xc3\xa0ncia de Martin, segons ella mateixa descriu en la seva autobiografia My Heart Belongs, va ser feli\xc3\xa7 i segura. Va tenir relacions molt estretes amb els seus pares i amb els seus germans. La seva autobiografia detalla com la jove actriu tenia una o\xc3\xafda instintiva per a recrear sons musicals._NEWLINE_El pare de Martin, Preston Martin, era advocat, i la seva mare, Juanita Presley, professora de viol\xc3\xad. Tenia una germana gran, Geraldine.\n_START_SECTION_\nMatrimoni\n_START_PARAGRAPH_\nMartin es va comprometre amb Benjamin Jackson Hagman estant en l\'escola secund\xc3\xa0ria, abans de ser enviada al Ward-Belmont Collage de Nashville, Tennessee. A m\xc3\xa9s d\'imitar Fanny Brice cantant, pensava que l\'escola era avorrida, i se sentia confinada per les regles estrictes. Trobava a faltar Weatherford, a la seva fam\xc3\xadlia i a Hagman. Durant una visita, Mary i Benjamin van conv\xc3\xa8ncer a la mare de Mary perqu\xc3\xa8 els permet\xc3\xa9s casar-se.  Es van casar, ella amb 17 anys, i Martin va quedar embarassada del seu primer fill, l\'actor Larry Hagman, la qual cosa la va for\xc3\xa7ar a abandonar l\'escola. Va comen\xc3\xa7ar una nova vida, i per a ella no hi havia res millor que la interpretaci\xc3\xb3._NEWLINE_A causa de la seva joventut, la lluna de mel va tenir lloc a casa dels seus pares. El viure a la casa paterna despr\xc3\xa9s del seu matrimoni la va desanimar, per\xc3\xb2 la seva germana li va suggerir que enseny\xc3\xa9s ball. Martin va obrir un estudi de dansa. Aqu\xc3\xad va crear els seus propis moviments, imitant als famosos ballarins que ella veia a les pel\xc2\xb7l\xc3\xadcules.\n_START_SECTION_\nInicis de la seva carrera\n_START_PARAGRAPH_\nDesitjant aprendre m\xc3\xa9s sobre la dansa, Martin es va traslladar a Calif\xc3\xb2rnia per a aprendre en una acad\xc3\xa8mia de ball, obrint el seu propi estudi a Mineral Wells, Texas. Aqu\xc3\xad va aprendre a cantar amb un micr\xc3\xb2fon i a frasejar can\xc3\xa7ons de blues._NEWLINE_Despr\xc3\xa9s de l\'incendi del seu estudi, va deixar tot i va viatjar a Hollywood. All\xc3\xad Martin es va sotmetre a nombroses proves. La seva primera prova i treball professionals van arribar per a una emissora de r\xc3\xa0dio nacional. Va cantar en un programa anomenat Gateway to Hollywood. Despr\xc3\xa9s de diverses proves, Oscar Hammerstein II va sentir Martin cantar una de les seves can\xc3\xa7ons, i va lloar la seva interpretaci\xc3\xb3. Aquest moment va marcar l\'inici de la seva carrera.\n_START_SECTION_\nCarrera posterior\n_START_PARAGRAPH_\nMary Martin va lluitar durant gaireb\xc3\xa9 dos anys per a aconseguir l\'\xc3\xa8xit en el m\xc3\xb3n de l\'espectacle. Va comen\xc3\xa7ar una carrera cantant a la r\xc3\xa0dio de Dallas i a clubs de Los Angeles. La seva actuaci\xc3\xb3 en un club va impressionar a un productor teatral, i va ser escollida per treballar en una obra a Nova York. Aquesta producci\xc3\xb3 no va arribar a estrenar-se, per\xc3\xb2 va aconseguir un paper en l\'obra de Cole Porter Leave It to Em!. Amb aquesta obra es va fer popular a Broadway i va aconseguir l\'atenci\xc3\xb3 dels mitjans nacionals cantant "My Heart Belongs to Daddy"._NEWLINE_Encara que va actuar en nou pel\xc2\xb7l\xc3\xadcules en la seva carrera, Mary explicava que no gaudia rodant pel\xc2\xb7l\xc3\xadcules, perqu\xc3\xa8 no tenia la "connexi\xc3\xb3" amb l\'audi\xc3\xa8ncia que existia en el teatre.. La seva interpretaci\xc3\xb3 m\xc3\xa9s ajustada a la teatral va ser en televisi\xc3\xb3, amb Peter Pan. Encara que no gaudia amb les versions cinematogr\xc3\xa0fiques, aparentment s\xc3\xad que ho feia amb les adaptacions televisives, les quals va interpretar amb freq\xc3\xbc\xc3\xa8ncia._NEWLINE_Martin va fer la seva \xc3\xbaltima actuaci\xc3\xb3 en 1980 a Londres, interpretant "Honeybun", de South Pacific.\n_START_SECTION_\nDefunci\xc3\xb3\n_START_PARAGRAPH_\nEn 1982 va sofrir un accident de tr\xc3\xa0nsit, que li va ocasionar lesions greus i en el qual va morir l\'agent de premsa Ben Washer. Gaynor i el seu marit Paul Gregory, 61, i Martin i el seu agent de premsa, Ben Washer, 76, viatjaven en un taxi quan van xocar contra una furgoneta._NEWLINE_Mary Martin va morir als 76 anys a causa d\'un c\xc3\xa0ncer colorectal al seu domicili de Rancho Mirage, Calif\xc3\xb2rnia, en 1990. Est\xc3\xa0 enterrada al Cementiri East Greenwood de Weatherford, Texas.'